**Referat af ekstraordinær generalforsamling i Kvindedivisionsforeningen søndag den 23. januar 2022**

**Afholdt virtuelt**

Deltagere: Fremgår af vedhæftede bilag.

Forperson Katja Moesgaard bød velkommen

**Dagsorden**

1. Valg af dirigent
2. Fremlæggelse og godkendelse af reviderede vedtægter
3. Evt.

**Ad 1. valg af dirigent**

Peter Schønning blev valgt som dirigent for den ekstraordinære generalforsamling uden modkandidater.

Katja Moesgaard redegjorde kort for bevæggrunden for indkaldelsen, herunder den reviderede proces for de tre led, som KDF skal gennemgå for korrekt gennemførelse af valghandlinger til DBU.

Dirigenten gennemgik kort de tre led:

* Valghandling som indkaldt til af DBU i henhold til valgprocedure for valg til repræsentantskab
* Afholdelse af ekstraordinær generalforsamling
* Efter vedtagelse af nye vedtægter, kan valg af repræsentant til DBU’s bestyrelse og suppleant hertil, ske i henhold til de nye vedtægter, således at 2. divisionsklubberne i Kvinde-DM deltager heri.

Dirigenten konstaterede, at den ekstraordinære generalforsamling er varslet korrekt med mail til medlemsklubberne 9. januar 2022. Den var lovlig indkaldt og med dagsorden iht. vedtægterne og generalforsamlingen er således beslutningsdygtig, da kravet om 2/3 deltagelse var opfyldt. Der var 16 tilmeldte medlemsklubber. 15 af de 16 tilmeldte stemmeberettigede deltog i den ekstraordinære generalforsamling.

I henhold til vedtægternes §3 stk. 2 er frist for tilmelding er 8 dage før generalforsamlingen med mindre bestyrelsen har givet dispensation. Bestyrelsen gav dispensation og tilmeldingsfristen var onsdag den 19/1 kl 18. På den baggrund deltog Næsby og B93 uden stemmeret. Deltagerliste blev gennemgået med fokus på de stemmeberettigede. Frederik Lund var stemmeberettiget for Kolding IF i stedet for Peter Terp. Stemmelink var fremsendt.

**Ad 2. Fremlæggelse og godkendelse af reviderede** vedtægter

Dirigenten orienterede om bestyrelsens forslag om at ændre KDF’s vedtægter i henhold til det af den af KDF nedsatte arbejdsgruppes for generalforsamlingen fremlagte forslag til reviderede vedtægter.

Mette Bach Kjær motiverede vedtægtsændringerne generelt

* KDF’s bestyrelse stillede, som konsekvens af afholdelse af ekstraordinær generalforsamling tillige ændringsforslag af § 7, stk. 3, hvor der foreslås indsat et nyt og midlertidigt § 7, stk. 3, andet afsnit.

Mette Bach Kjær gennemgik kort oplægget, hvor de vigtigste nedslagspunkter/ændringer blev fremhævet, herunder:

* Optagelse af 2. divisionsklubberne som medlemmer i KDF
* Tilrettelse af formålsparagraf, med indsættelse af fremme af ligestilling
* Fordeling af stemmer – sikrer fortsat ligedelingsprincippet mellem Kvindeligaen og Kvinde-DM’s øvrige rækker
* Forslag til ændring af § 5, stk. 1 om bestyrelsessammensætning, der gennemgås separat for så vidt angår de to opstillede forslag A og B
* **Nyt indsat ændringsforslag** om beskrivelse af valg af medlem + suppleant til DBU’s bestyrelse, alene for 2022 – da denne ekstraordinære generalforsamling vil ændre på fristerne i år (**indsat efterfølgende KDF’s bestyrelses indkaldelse til ekstraordinær generalforsamling**) som følger:

*Ved valg af KDF’s bestyrelsesmedlem og suppleant til DBU’s bestyrelse i 2022 fremsender KDF’s bestyrelse senest den 3. februar 2022 til alle Kvinde-DM-klubber sin indstilling til ovenstående 2 kandidater. I indstillingen skal det fremgå, at klubberne om ønskeligt har mulighed for at opstille modkandidater ved fremsendelse af navn(e) til forpersonen. Navn(e) skal være forpersonen i hænde senest den 15. februar 2022. I tilfælde af kampvalg gælder bestemmelserne nedenfor i dette stk. 3, idet tidsfrister for gennemførelse af kampvalg dog kan korrigeres efter nærmere bestemmelser fastsat af KDF’s bestyrelse, således at det sikres, at kampvalg er afsluttet og endeligt valg af KDF’s bestyrelsesmedlem og suppleant til DBU’s bestyrelse kan meddeles DBU’s direktør senest den 3. marts 2022. Denne bestemmelse udgår og slettes i sit hele af KDF’s vedtægter, så snart KDF, jf. de øvrige bestemmelser i dette stk. 3, har meddelt sit valg af bestyrelsesmedlem og suppleant til DBU’s Bestyrelse til DBU’s direktør i henhold til nedenstående*.

John Walsh havde en kommentarer til §3 stk. 3 – klubber, der både er repræsenteret i ligaen og 2. division har stemmer fra begge grupperinger. Så har man fremadrettet flere stemmer, hvis man har 2 hold med. Sådan er det ikke i dag. John Walsh ønskede ændringsforslag sat til afstemning.

**Afstemninger**

* Afstemning for ændringsforslag sker ved simpelt flertal

***Ændringsforslag §7 stk. 3nyt 2. afsnit – midlertidigt for 2022.***

* 13 stemmer for, 1 hverken for eller imod, 1 imod.
* Forslaget vedtaget

***Ændringsforslag §3 stk. 3 De medlemmer, der har klubber både i ligaen og 2. division har kun det antal stemmer, som de har som klub i Kvindeligaen***.

* 11 stemmer imod forslaget, 4 stemmer for forslaget, 0 hverken for eller imod forslaget
* Forslaget ikke vedtaget

**Vedtægternes § 5 stk. 1 om bestyrelsens sammensætning.**

Søren Kristensen fra arbejdsgruppen motiverede Forslag A og Kurt Nørregaard Jeppesen fra arbejdsgruppen motiverede Forslag B til revision af vedtægternes § 5 stk. 1 om bestyrelsens sammensætning.

Kort drøftelse for og imod de to forslag. Vedrørende afsnittet i §5 om at indstille eksterne bestyrelseskandidater meddelte bestyrelsen efter en drøftelse, at spørgsmålet om kvalifikationer vil blive behandlet i forretningsordenen.

**Afstemning**

* Afstemning for ændringsforslag sker ved simpelt flertal

***Ændringsforslag § 5 stk. 1 om bestyrelsens sammensætning***

* Forslag A 13 stemmer, Forslag B 2 stemmer
* Forslag A vedtaget

Vedtægtsudkast var herefter endeligt og man gik videre til afstemning af endelig udgave af de samlede vedtægter for endelig godkendelse heraf.

**Godkendelse af vedtægter**

Dirigenten gennemgik proceduren for afstemningen.

* Vedtægtsændringen kræver at ¾ stemmer skal være for forslaget til nye vedtægter for vedtagelse

* For vedtægterne 14 stemmer, Imod vedtægterne 1 stemme
* De samlede vedtægter godkendt

1. **Evt.**

Søren Kristensen takkede arbejdsgruppen for det store arbejde, der er lagt i arbejdet med revision af vedtægterne.

Rene Hansen anmodede bestyrelsen om at arbejde for at øge Kvindeligaen til 10 hold og evt. også 1. division 10 hold. Der er styrke og kvalifikationer til det nu. Der er 4 hold i toppen af Kvindeligaen, der skiller sig ud. En meget stærk kvalifikationsrække. Der er potentiale. Katja Moesgaard kvitterede for forslaget, der arbejdes med det i KLU og i bestyrelsen. Målet er den bedst mulige struktur fremadrettet. Og var enig med René i, at vi skal søge inspiration ud over landets grænser. Peter Terp bakkede op om at se på strukturen. Katja Moesgaard: ”I forhold til fast track og øvrige strukturelle ændringer, så skal denne beslutning træffes på baggrund af indsigt og viden”.

Generalforsamlingen sluttede kl 17.21

Katja Moesgaard afsluttede med at takke alle for debatten og drøftelserne på dagens generalforsamling.

Reminder om

* 2. februar 2022 valgmøde til repræsentantskabet.
* Bestyrelsen udsender den 3. februar 2022 en skrivelse til medlemsklubberne med kandidat til DBU’s bestyrelse. Valghandling skal være afsluttet 3. marts 2022
* Fodboldens kongres 5. marts 2022. Der er sendt invitationer til klubberne
* Ordinær KDF generalforsamling 27. marts 2022
* Indstillinger til DBU’s frivillighedspris – deadline 30. januar 2022

Slutteligt tak til Peter Schønning for at være en god dirigent og lede og godt igennem den ekstraordinære generalforsamling og tak til DBU for alt den tekniske support og den juridiske rådgivning i forbindelse med arbejdsgruppens arbejde.

Peter Schønning Mette Worsøe

Dirigent Referent

.